കര്ഷക പ്രതിഷേധത്തിലേക്ക് കാര് ഇടിച്ചുകയറ്റി ബിജെപി എംപി ഒരാള്ക്ക് ഗുരുതരപരിക്ക് ഹരിയാനയിലും കര്ഷകര്ക്ക് നേരെ വധശ്രമം.ബിജെപി എംപി കര്ഷക പ്രതിഷേധത്തിലേക്ക് കാറിടിച്ചുകയറ്റി.ഉത്തര്പ്രദേശിലെ ലംഖിപ്പൂകരിലെ കര്ഷക കുട്ടക്കൊലയ്ക്ക് പിന്നാലെയാണ് ഹരിയാനയിലും ഇത്തരത്തില് കര്ഷകര്ക്ക് നേരെ അക്രമണം.ഹരിയാന ചണ്ഡിഗഡിലാണ് ബിജെപി എംപി നയാബ് സൈനി സഞ്ചരിച്ച വാഹനമാണ് പ്രതിഷേധിക്കുന്ന കര്ഷകര്ക്കിടയിലേക്ക് ഇടിച്ച് കയറ്റിയത്.സംഭവത്തില് ഒരു കര്ഷകന് ഗുരുതരമായി പരിക്കേറ്റതായും റിപ്പോര്ട്ടുകള് പുറത്ത് വന്നിട്ടുണ്ട്. അംബാലയിലെ നാരായണ്ഘട്ട് എന്ന പ്രദേശത്താണ് കര്ഷകര് പ്രതിഷേധം നടത്തിയത്. പരിക്കേറ്റ കര്ഷകനെ നരിന്ഗഡിലെ സര്ക്കാര് ആശുപത്രിയില് പ്രവേശിപ്പിച്ചു. വാഹന ഉടമയ്ക്കെതിരെ പൊലീസ് എടുക്കണമെന്ന് കര്ഷകര് ആവശ്യപ്പെട്ടു.കോവിഡുമായി ബന്ധപ്പെട്ട് പരിപാടിക്കായാണ് കുരുക്ഷേത്ര എംപി എത്തിയത്. എംപിയുടെ പരിപാടിയിലേക്ക് പ്രതിഷേധവുമായി കര്ഷകര് എത്തി. പരിപാടിയ്ക്ക് ശേഷം പുറത്തേക്കിറങ്ങിയ എംപിയുടെ കാര് പ്രതിഷേധക്കാര്ക്കിടയിലേക്ക് ഇടിച്ചുകയറ്റുകയായിരുന്നെന്ന് കര്ഷക സംഘടനയായ സംയുക്ത കിസാന്മോര്ച്ച പറയുന്നു.